open-index/open-wikipedia-markdown huggingface dataset:
גודסמאק

**גודסמאק** (**Godsmack**) היא להקת רוק/מטאל אלטרנטיבי שנוסדה בבוסטון, מסצ'וסטס.
ללהקת אליס אין צ'יינס (Alice in Chains) הייתה השפעה רבה על גודסמאק. חברי הלהקה אף אמרו בראיונות מוקדמים עמם כי הקימו את הלהקה במקור כלהקת מחווה לאליס אין צ'יינס. בריאיון עם MTV על מותו של ליין סטאלי, אמר מנהיג הלהקה סולי ארנה: "הוא היה האיש היחיד שגרם לי להתחיל לשיר."
השפעות מוזיקליות נוספות שצוינו על ידי חברי הלהקה הן Aerosmith, לד זפלין, Rush, ובלאק סבאת'.

רבים סוברים שהשם גודסמאק בא משיר של אליס אין צ'יינס אשר נקרא God Smack מהאלבום Dirt. אולם חברי הלהקה הסבירו את מקור השם (בתרגום מילולי: "מכה מאלוהים"): באחת החזרות, מתופף הלהקה הופיע כשפצע הרפס על שפתו. סולן הלהקה התבדח על חשבונו, שכן למחרת נקבע להם יום צילומים. ביום הצילומים הגיע סולי כשעל שפתיו פצע חדש. נגן הגיטרה טען שמדובר ב"מכה מאלוהים".

ממוזער|שמאל|150px|לוגו להקת Godsmack המזכיר במראהו לוגו Alice in Chains
נכון ל-2007, גודסמאק מנסים לבדל את עצמם מאליס אין צ'יינס. סולי התבטא בראיון כי "פשוט אף פעם לא שמעתי את זה במוזיקה שלנו." באותו ראיון ארנה חשף את מקור השם של הלהקה, תוך הבהרה כי לא מדובר בהשאלת שם השיר המפורסם.

יחד עם זאת, גודסמאק דומה במספר מאפיינים ללהקת אליס אין צ'יינס. סגנון השירה של סולי ארנה מזכיר מאוד את זה של ליין סטאלי ובשני האלבומים הראשונים שלה יש קווי דמיון חזקים לאלבום של אליס אין צ'יינס, Dirt. הלוגו בצורת שמש דומה מאוד ללוגו השמש של אליס אין צ'יינס. גודסמאק גם שחררה אלבום ששמו Faceless, שם שניתן לקשרו לשם האלבום הראשון של אליס אין צ'יינס, Facelift.

ב-2002 גודסמאק הייתה מועמדת לפרס גראמי על השיר "Vampires" מהאלבום Awake. ב-2004 גודסמאק שימשו כלהקת החימום של להקת מטאליקה בהופעותיה. הלהקה ערכה הופעות אקוסטיות לשם הקלטת האלבום החדש שיצא באביב 2004, The Other Side. ב-2006 הוציאה הלהקה את אלבומה הרביעי אשר נקרא (4 בספרות רומיות).
בדצמבר 2007 הוציאה הלהקה את אלבומה השישי "Good times bad times 10 years of godsmack" כשהלהקה חוגגת עשור של פעילות.

ב-24 בפברואר 2023 צפויה הלהקה להוציא לאור את אלבום האולפן השמיני שלה, שייקרא *Lighting Up the Sky*. על פי הצהרת הלהקה, אלבום זה יהיה האחרון שלה, ואחריו תפסיק להוציא מוזיקה חדשה, אך לא תתפרק ותמשיך להופיע.

## חברי הלהקה
* סולי ארנה - סולן, גיטרה, תופים (באלבום הבכורה)
* רובי מריל - גיטרה באס
* טוני רמבולה - גיטרה ראשי
* שאנון לארקין - תופים

## דיסקוגרפיה
### אלבומי אולפן
* *[[All Wound Up...]]* (1997)
* *[[Godsmack (אלבום)|Godsmack]]* (1998)
* *[[Awake (גודסמאק)|Awake]]* (2000)
* *[[Faceless]]* (2003)
* *[[IV (גודסמאק)|IV]]* (2006)
* *[[The Oracle (אלבום)|The Oracle]]* (2010)
* *[[1000hp]]* (2014)
* *[[When Legends Rise]]* (2018)
* *[[Lighting Up the Sky]]* (2023)

### מיני אלבומים
* *[[The Other Side]]*  (2004)

### אלבומי אוסף
* *[[Good Times, Bad Times... Ten Years of Godsmack]]*  (2007)

## קישורים חיצוניים

* 

## הערות שוליים

*
קטגוריה:להקות פוסט-גראנג'
קטגוריה:להקות מטאל אלטרנטיבי
קטגוריה:להקות נו מטאל
קטגוריה:להקות רוק אמריקאיות
קטגוריה:רביעיות מוזיקליות
קטגוריה:להקות שהוקמו בשנת 1995
תוספת (הרלדיקה)

בהרלדיקה, **תוספת** (Augmentation) היא כל שינוי או הוספת פריטים בשלט הרלדי, אשר בדרך כלל מעניק שליט או ריבון בתור טובה, פרס או הכרה במצוינות.

הענקת שלט הרלדי חדש לגמרי איננה נחשבת לתוספת. כמו כן, הענקת תוספת אינה אפשרית למי שאינו בעל שלט הרלדי.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:הרלדיקה
צבי לוריא

[שמאל|ממוזער|250px|צבי לוריא (משמאל) בוועידה העולמית הראשונה של [מפ"ם]]

**צבי לוּרְיֵא** (1 ביוני 1906, לודז', פולין – 21 במאי 1968, ישראל) היה פעיל ציוני, ממייסדי הקיבוץ הארצי השומר הצעיר, חבר קיבוץ עין שמר; חבר ההנהלה הציונית וראש מחלקת הארגון בהנהלת הסוכנות היהודית; ממייסדי מפ"ם, חבר מזכירות המפלגה והוועדה המדינית; חבר אספת הנבחרים הרביעית מטעם חזית השמאל, חבר הוועד הלאומי, חבר מועצת המדינה הזמנית ומחותמי מגילת העצמאות.
ממקימי "קול ישראל" ומנהלה הראשון, עד 1948.

## קורות חיים
לוריא למד בגימנסיה יבנה בלודז' ואחר כך החל ללמוד באוניברסיטאות ורשה ווינה. בספטמבר 1925 עלה לארץ ישראל, הצטרף לקבוצת השומר הצעיר בעין גנים והקים עמה את קיבוץ עין שמר בשנת 1927. עם הקמת הקיבוץ הארצי באפריל 1927 נבחר לוועדת תרבות וחינוך שלה.

ב-1931 נישא לגוטה לבית מרקובסקי. היה אב ליובל, עמי, רות.

צבי לוריא נפטר בשנת 1968, באורח פיתאומי בבית החולים איכילוב. בתקופת הזמן בה עסק בהכנות לקראת הקונגרס הציוני ה-27.
נקבר בעין שמר.

## כתביו
* **צבי לוריא ז"ל: מדבריו תשכ"ז–תשכ"ח**, ירושלים: המחלקה לארגון של ההסתדרות הציונית העולמית, תשכ"ח. (לקט מאמרים והרצאות של לוריא מחודשי חייו האחרונים, מוגש לצירי הקונגרס הציוני הכ"ז.)
* **חיים של שרות** (ערך: צבי זהר), ירושלים: הספרייה הציונית על יד הנהלת ההסתדרות הציונית: בשיתוף עם ספרית פועלים, תשל"א. (מבחר מביטוייו הפובליציסטיים-ספרותיים)

## קישורים חיצוניים

* 
* 
*  (עם פטירתו)
* 
* 

## הערות שוליים

קטגוריה:ישראלים ילידי פולין
קטגוריה:אנשי העלייה הרביעית
קטגוריה:ציונים סוציאליסטים
קטגוריה:מייסדי קיבוצים
קטגוריה:בוגרי השומר הצעיר
קטגוריה:חברי מועצת המדינה הזמנית מטעם מפ"ם
קטגוריה:חותמי מגילת העצמאות
קטגוריה:חברי הוועד הלאומי
קטגוריה:חברי הנהלת הסוכנות היהודית
קטגוריה:אישים שהשתתפו בוועידות הקונגרס הציוני העולמי
קטגוריה:חברי אספת הנבחרים הרביעית
קטגוריה:עין שמר: אישים
קטגוריה:אישים הקבורים בעין שמר
קטגוריה:ישראלים שנולדו ב-1906
קטגוריה:ישראלים שנפטרו ב-1968
נסיכות הגליל

**נסיכות הגליל** הייתה אחת מארבע הסניוריות העיקריות שהיו כפופות לממלכת ירושלים הצלבנית. אדמותיה של הנסיכות השתרעו סביב לבירתה הראשונה, טבריה, אולם יחד עם השטחים שהיו בבעלות האחוזות הצמיתות לנסיכות, כיסה שטחה של הנסיכות את הגליל כולו עד לרכס הכרמל בדרום ואת כל דרומה של פיניקיה (לבנון של ימינו).

נסיכות הגליל נוסדה באופן רשמי בשנת 1099 כאשר העניק שליטה הראשון של ממלכת ירושלים גוטפריד מבויון את הערים טבריה, חיפה ובית שאן לידי טנקרד, אציל צרפתי אשר היה מקורב לשלטון. בשנת 1101 הגביל אחיו של גוטפריד ויורשו בתפקיד, בלדווין הראשון, את כוחו של טנקרד על ידי מסירתה של חיפה לידי אציל בשם גדלמר קרפנל. לאחר מכן אולץ טנקרד שהיה מסוכסך עם המלך לנטוש את הנסיכות והוא עבר לשמש כעוצר בנסיכות אנטיוכיה הסמוכה. לאחר עזיבתו של טנקרד, חולקה הנסיכות בין משפחות אצילים שונות ששמרו על טבריה כבירת הנסיכות. מעמדה הרם של טבריה באותה התקופה ניכר בכך שבמקורות שונים מופיע שמה של הנסיכות כ"נסיכות טבריה" או "טיבריאד".

הנסיכות הושמדה בשנת 1187 על ידי צבאותיו של סלאח א-דין, לאחר מפלתם של הצלבנים בקרב קרני חיטין. אולם התואר "נסיך הגליל" המשיך להתקיים ונישא כתואר של כבוד על ידי קרוביו של מלך קפריסין, הנושא בתואר "מלך ירושלים" לאחר חורבן הממלכה בשנת 1291.

## קישורים חיצוניים

קטגוריה:התקופה הצלבנית בארץ ישראל
גליל, נסיכות ה-
קטגוריה:מדינות לשעבר במזרח התיכון
נשק קל

[ממוזער|נשק קל ב[מוזיאון בראונשווייג]]
[ממוזער|[IWI ערד - רובה סער קרבין ישראלי]]
**נשק קל** (בראשי תיבות נפוצים: **נק"ל**) הוא שם כולל לכלי ירייה קלים לשימוש והחזקה, היורים תחמושת קליעית ומיועדים בדרך כלל לפגיעה ישירה ביצורים חיים. בדרך כלל מקובל להגדיר בתור נשק קל כל אמצעי לחימה שחייל מסוגל לסחוב ולתפעל באופן אישי. מטולי רקטות כתף (כמו ה RPG-7) ומקלעים כבדים נמצאים בגבול קבוצה זו.

הנשק הקל מחולק לכמה סוגים:
*רובה (רובה קרב, רובה סער, קרבין, רובה צלפים)
*רובה ציד (שוטגאן)
*מקלע
*תת-מקלע
*אקדח
*רימון יד
*רומה רימונים
*נשק חם תת-ימי (לסוגיו)

## ראו גם
* נשק קל של צה"ל

## קישורים חיצוניים

* 

* 
* אתר מקיף הסוקר נשק קל מרחבי העולם
* גלריה של איורים של רובים שונים
* הסליק - אתר הנשק הישראלי
* Shotgun.co.il  - האתר העוסק בנשק אישי עם דגש על בטיחות, ידע והבנה

*
קטגוריה:בקרת נשק
בשידור חי עם דן שילון

שמאל|ממוזער|250px|סט התוכנית. האורחים ישבו במעגל כיסאות
שמאל|ממוזער|250px|בשידור חי עם דן שילון
[130px|ימין|ממוזער|עטיפת ה[ספר "בשידור חי"]]
**בשידור חי עם דן שילון** (או: **בשידור חי – דן שילון מארח**), היא תוכנית טלוויזיה ישראלית בהנחייתו של דן שילון ששודרה בערוץ 2 בשידורי רשת בין השנים 1991–2000 ולאחר מכן בין יולי 2013 לספטמבר 2014. את אות התוכנית הלחין אלדד שרים.

בשנת 2013 התוכנית חזרה בגרסה מחודשת, בשם "**המעגל עם דן שילון**", לציון 20 שנים לערוץ 2.

במשך השנים היו שני ניסיונות לעשות תוכנית במתכונת דומה: עם רפי רשף ב-1997 בערוץ 2, קשת ועם רמי קליינשטיין בתחילת שנות האלפיים בערוץ 10.

## היסטוריה
התוכנית עלתה לשידור בערוץ 2 הניסיוני במאי 1991, והוגשה כתוכנית אירוח. פעמיים בשבוע אירח שילון, איש תקשורת בולט, אורחים ממגוון הציבור הישראלי: פוליטיקאים, אנשי בידור, דמויות הנוגעות באקטואליה העדכנית ואורחים מיוחדים. בזמן התוכנית ראיין שילון את מרואייניו יחד במעגל, והם שוחחו על ענייני האקטואליה ועל סיפוריו של כל אורח, לרוב בנושא עדכני ועכשווי. במהרה נהפך ה"מעגל", פלטפורמת במה עליה ישבו שילון ומרואייניו, לסמלה הבולט של התוכנית.

עם הסבת הערוץ למסחרי בשנת 1993 הצטרפה התוכנית ללוח המשדרים של זכיינית השידור "רשת", והפכה לאחת התוכניות המעטות מהערוץ הנסיוני אשר המשיכו לערוץ המסחרי. בשנת 1997 עזב שילון את תפקידו בהנהלת "רשת" והקים חברת הפקה משלו, שנקראה על שמו. גם לאחר עזיבתו, שודרה התוכנית, עד שנת 2000. התוכנית הייתה ידועה בזכות נתוני הרייטינג הגבוהים שלה. אחת התוכניות הידועות הייתה התוכנית בה הפגיש שילון את ראש ממשלת ישראל לשעבר יצחק רבין ואת הזמר אביב גפן באוקטובר 1995, חודש לפני רצח רבין. באוגוסט 1998 הוציא שילון ספר בשם **"בשידור חי"** על תוכניתו.

התוכנית התבלטה בכך שפוליטיקאים שהתארחו בה התבקשו לעשות פעולות לא שגרתיות. אהוד ברק ניגן על פסנתר, שמעון פרס ובנימין נתניהו שרו, ובייגה שוחט השתתף במערכון עם צביקה הדר בו חבש לראשו תרבוש. תופעה זו ספגה ביקורת ולפרודיות בתוכניות הסאטירה "העולם הערב", "החרצופים" ו"ארץ נהדרת".

בשנת 2007 חידש שילון את האירוח ב"מעגל" בסדרת מופעים על גבי במות עם אורחים ידועים באופן המבוסס על התוכנית המקורית. בשנים 2005–2007 שודרו תוכניות נבחרות של "בשידור חי" בשידורים חוזרים בערוץ הבידור הישראלי של HOT.

### חידוש התוכנית ב-2013
ביולי 2013 חזרה התוכנית לשמונה תוכניות חדשות לציון 20 שנה לערוץ 2. התוכנית לא שודרה בשידור חי ונקראה הפעם "המעגל עם דן שילון".
באוקטובר 2013 חזרה התוכנית לעונה שנייה כאשר בשתי העונות האלו יחד שודרו 17 פרקים.

את התוכנית המחודשת ליוותה באופן קבוע תזמורת סימפונט רעננה, שהייתה תזמורת הבית של התוכנית.

ביולי 2014 שודרה העונה השלישית של התוכנית, היות שעונה זו שודרה בזמן שצה"ל נלחם בעזה במבצע צוק איתן, הוקדשו רוב התוכניות לנושא זה. התוכנית סבלה מביקורת שלילית ומשיעורי מדרוג נמוכים, שייתכן שנבעו מהסיקור השוטף של "מבצע צוק איתן" בטלוויזיה, והורדה מהמרקע לפני סוף העונה.

## קישורים חיצוניים
* המעגל עם דן שילון בערוץ ה-YouTube של רשת.
* 
* 

#### ביקורת
* 
* 

* "בשידור חי עם דן שילון" בפודקאסט "היו זמנים בישראל", 4 במאי 2024

## הערות שוליים

קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 1991
קטגוריה:ערוץ 2 הניסיוני: תוכניות וסדרות
קטגוריה:ערוץ 2: תוכניות וסדרות
קטגוריה:רשת: תוכניות וסדרות
דייוויד סטרן

**דייוויד ג'ואל סטרן** (באנגלית: **David Joel Stern**; 22 בספטמבר 1942 – 1 בינואר 2020) היה עורך דין יהודי-אמריקאי שהיה נציב (קומישנר) ליגת ה-NBA משנת 1984 ועד שנת 2014. נחשב בעיני רבים לאחד הנציבים המצליחים והמשפיעים בתולדות הספורט המקצועני בצפון אמריקה.

## קורות חייו
סטרן בילה את ילדותו בעיר טינק שבניו ג'רזי. בשנת 1963 סיים לימודי היסטוריה באוניברסיטת ראטגרס שבניו ג'רזי, ובשנת 1966 סיים לימודי משפטים באוניברסיטת קולומביה שבניו יורק. באותה שנה החל לעבוד במשרד עורכי דין שייצג את ליגת ה-NBA. בשנת 1978 מונה ליועץ המשפטי של הליגה, ובשנת 1980 מונה לסגן נשיא בכיר של הליגה. ב-1 בפברואר 1984 מונה לנציב הרביעי של הליגה, אחרי פרישתו של לארי אובריאן. באותה שנה התקבלו לליגה השחקנים מייקל ג'ורדן, צ'ארלס בארקלי, ג'ון סטוקטון והאקים אולאג'ואן.

בשנות ה-80, הגיעה הליגה בניהולו של סטרן לשיאים של רווחיות ופופולריות בכל העולם, בעיקר בזכות השחקנים הבולטים מייקל ג'ורדן, מג'יק ג'ונסון ולארי בירד. משחקי הליגה משודרים במעל 200 מדינות בכל העולם, וחברות בה 30 קבוצות - 29 מארצות הברית ואחת מקנדה. בשנת 1996 הוקמה ליגת הכדורסל המקבילה לנשים - ליגת ה-WNBA.

סטרן נחשב לנציב קפדן בענייני משמעת, והתנגד בתוקף להימורים על משחקי הליגה. בשנת 2005 אישר לקבוצות הליגה תקרת שכר גמישה של 49.5 מיליון דולר, במטרה להימנע מסכסוך שיוביל להשבתה של הליגה. הסכם פשרה זה עורר ביקורת מצד התומכים בהגבלת שכר השחקנים ובעידוד התחרותיות.

ב-1998 הונצח סטרן ביד לאיש הספורט היהודי במכון וינגייט, מוזיאון המנציח אנשי ספורט יהודיים שזכו להישגים יוצאי דופן.

ב-26 באוקטובר 2012 הודיע סטרן שיעזוב את תפקיד הנציב ב-1 בפברואר 2014, 30 שנה בדיוק לאחר שנכנס לתפקיד. סטרן המליץ על סגנו בעשר השנים האחרונות אדם סילבר, והוא החליפו בתפקיד הקומישינר. דווח כי בשנותיו האחרונות כנציב משכורתו השנתית עמדה על 9 מיליון דולר.

ב-2014 נבחר להיכל התהילה של הכדורסל.

ב-12 בדצמבר 2019 עבר סטרן אירוע של דימום מוחי, נותח ואושפז בבית חולים במנהטן. הוא נפטר ב-1 בינואר 2020 בגיל 77. לאחר מותו, כל קבוצות הליגה עלו עם סרט שחור על הזרוע של השחקנים כהוקרה לפועלו.

## חיים אישיים
סטרן היה נשוי לדיאן, הם התחתנו ב-1963 ולזוג היו 2 בנים: אריק ואדוארד. הם התגוררו בסקרסדייל במדינת ניו יורק.

## קישורים חיצוניים

* 
* 
* 

## הערות שוליים

קטגוריה:קומישנרים של ה-NBA
קטגוריה:עורכי דין יהודים אמריקאים
קטגוריה:בוגרי אוניברסיטת ראטגרס
קטגוריה:בוגרי בית הספר למשפטים באוניברסיטת קולומביה
קטגוריה:היכל התהילה של הכדורסל: תורמים
קטגוריה:חברי היכל התהילה של הספורטאים היהודים: אמריקאים
קטגוריה:חברי היכל התהילה של פיב"א
קטגוריה:עסקני כדורסל אמריקאים
קטגוריה:עסקני כדורסל יהודים
קטגוריה:חברי היכל התהילה של כדורסל הנשים
קטגוריה:אמריקאים שנולדו ב-1942
קטגוריה:אמריקאים שנפטרו ב-2020
שומאן

קטגוריה:שמות משפחה גרמניים
קטגוריה:שמות משפחה לפי עיסוק
שפרה ורבר

**סופיה שפרה וֶרבֶּר** (בכתיב יידי: **שפרה ווערבער**; 31 במרץ 1908, וילנה – 15 בספטמבר 1997, תל אביב) הייתה משוררת עיתונאית ועורכת יידית בלגית-ישראלית.

## ביוגרפיה
סופיה שפרה בת שלום טרוצקי נולדה ב-1908 בווילנה. למדה בגימנסיה הריאלית בעירה. עוד כתלמידה החלה לפרסם שירי ילדים ביידיש. השתתפה ביסוד ועריכת עיתוני ילדים ביידיש, ובהם פרסמה משיריה הראשונים.

בשנת 1926 היגרה עם משפחתה לבלגיה והשתקעה בבירה בריסל. היא השלימה את לימודיה באוניברסיטה של בריסל, ובד בבד הייתה פעילה ויוזמת במוסדות תרבות יהודיים ביידיש. עם הכיבוש הגרמני, ובטרם הספיקה לסיים את לימודיה, הוכרחה לרדת למחתרת ולהסתתר. ב-1945, עם תום המלחמה, הצטרפה למצילי הילדים היהודים, אספה אותם ממקומות המסתור שבהם שרדו, והייתה בין מקימי רשת חינוכית יהודית בשביל הניצולים.

בשנת 1948 השתתפה בוועידת היסוד של "האיגוד העולמי לסופרי יידיש". בשנת 1954 עלתה לישראל עם משפחתה. ספריה ביידיש, שיצאו לאור בבריסל ובפריז, עוררו עניין אצל משוררים ומתרגמים בארץ, ושניים מהם, המספרים את סיפור הילדים היהודים בבלגיה והצלתם מידי הנאצים ועוזריהם, גם תורגמו לעברית.

ורבר הייתה נשואה לאבוש ורבר, שהיה מראשי פועלי ציון שמאל בבלגיה ובישראל, עד מותו ב-1975.

הקריאה שני שירים בסרט הטלוויזיה "מוקדם מדי לשתוק, מאוחר מדי לשיר" של חוה אלברשטיין ובעלה נדב לוויתן שביים.

שפרה ורבר נפטרה ב-1997, בגיל 89. נטמנה בבית העלמין קריית שאול לצד בעלה. הותירה בן, משה (מישל) ורבר, ונכדים.

ארכיונה האישי נמצא במכון גנזים של אגודת הסופרים בבית אריאלה בתל אביב-יפו. הארכיון מכיל, בין היתר, תרגומים של יצירתה לשפות שונות, שלא יצאו לאור.

## ספריה
* **ניסעלעס טרער**; צייכענונגען: בען, בריסל: געז שול און דערציונג, 1950. (שירה לילדים)
* **ווונד אין בלי**: לידער, תל אביב: י"ל פרץ, תשכ"ט 1968. (שירים)
* **אויף גראז און ליים**: לידער, תל אביב: פארלאג י"ל פרץ, תשל"ו.
* **זכרון אין שפיגל**: לידער, תל אביב: פארלאג י"ל פרץ, תשמ"ד 1984.

### ספריה שתורגמו לעברית
* **דמעתו של איציק**; מאידיש: [י[עקב] אורלנד](https://he.wikipedia.org/wiki/%D7%99%D7%A2%D7%A7%D7%91_%D7%90%D7%95%D7%A8%D7%9C%D7%A0%D7%93), תל אביב: י"ל פרץ 1963. (התוכן: דמעתו של איציק. סופו הטוב של דֻבּי-דב.)
* **נס נחשולי**: מבחר שירים; תירגם מיידיש: ק. א. ברתיני, תל אביב: רשפים, תשמ"ט 1989.

## קישורים חיצוניים
* 

## הערות שוליים

קטגוריה:יהודים ליטאים
קטגוריה:עיתונאיות כותבות יידיש
קטגוריה:עורכי עיתונים ביידיש
קטגוריה:משוררים כותבי יידיש
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:משוררי ילדים כותבי יידיש
קטגוריה:עיתונאי ילדים ונוער כותבי יידיש
קטגוריה:עולות בשנות ה-1950
קטגוריה:עולים בשנות ה-1950
קטגוריה:אישים הקבורים בבית הקברות קריית שאול
קטגוריה:ישראליות שנולדו ב-1908
קטגוריה:ישראלים שנולדו ב-1908
קטגוריה:ישראליות שנפטרו ב-1997
קטגוריה:ישראלים שנפטרו ב-1997
תוכנית מתאר מקומית

במערכת התכנון והבנייה בישראל, **תוכנית מתאר מקומית** היא תוכנית מתאר ברמה של הרשות המקומית, אשר כוללת התייחסות לתיחום של שטחים, הוראות בנייה, מגבלות בנייה, מקומות לפינוי אשפה, בתי עלמין, דרכים בשטח היישוב ומאפיינים נוספים של התכנון העירוני. תוכנית המתאר המקומית נגזרת מתוכנית המתאר המחוזית ומתוכנית המתאר הארצית ואינה יכולה לסתור את התוכניות בדרג שמעליה.
ממוזער|שלט הודעה בדבר הפקדת תוכנית מתאר מקומית ברמה מפורטת בגבעת רם בירושלים
סעיף 62א לחוק התכנון והבנייה מסמיך ועדה מקומית לתכנון ובנייה לאשר תוכניות ללא צורך באישור הוועדה המחוזית שמעליה. התוכניות שיאושרו על ידי הוועדה המקומית יהיו תוכניות מפורטות, או לחלופין תוכנית מתאר מקומית שכוללת את הסעיפים הבאים:
* איחוד וחלוקה של מגרשים ללא שינוי יעוד הקרקע
* הרחבת דרך למעט תוכנית דרך ארצית
* הגדלת שטחים לצורכי ציבור
* שינוי בקו בניין
* שינוי הוראות של תוכניות בינוי ועיצוב אדריכלי
* שינוי חלוקת שטחי הבנייה בתוכנית מבלי לשנות את סך השטח המותר לבנייה
* שינוי בהוראות בדבר שטח מגרש מינימלי
* הגדלת מספר יחידות הדיור ללא שינוי השטח העיקרי
* כל דבר שניתן לתת אותו כהקלה לפי סעיף 147 לחוק התכנון והבנייה
* הקמת תחנות תדלוק באזורים המיועדים לתעשייה מסחר וחקלאות

המכנה המשותף של סעיף זה בחוק התכנון והבנייה הוא שלוועדה המקומית אין סמכות להוסיף שטח עיקרי. לדוגמה, אם ניתן אישור לפרויקט בשטח של 2,000 מטר רבוע אין לוועדה המקומית סמכות להוסיף שטח לפרויקט.

תוכנית מתאר מקומית מוגשת בהתאם לנוהל מבא"ת של מינהל התכנון, אשר עיקרו הסדרת אחידות הכנת התוכניות, כאשר בעתיד ההגשה תהייה ממוחשבת.

## ראו גם
*תוכנית בניין עיר
*תשריט

## קישורים חיצוניים
* מערכת "מעירים", לדעת מה בונים לי ליד הבית

*מינהל התכנון
*חוק התכנון והבנייה, סעיפים נבחרים
*מבא"ת- עיקרי ההוראות, תכנון ובניה בישראל - Architecture.org.il

קטגוריה:ישראל: תוכניות מתאר
קטגוריה:שימושי קרקע
קטגוריה:ישראל: תכנון עירוני
ריצוף (גאומטריה)

[ממוזער|200px|ריצוף רצפה באמצעות אריחים שצורתם [משושה משוכלל]]
בגאומטריה, **ריצוף** הוא כיסוי של משטח דו-ממדי, או מרחב מממד גבוה יותר, באריחים מאותו סוג. ישנם סוגים שונים של ריצופים - הנבדלים זה מזה באופי הקבוצה שאותה מכסים, במספר האריחים המותרים בשימוש, ובמחזוריות שלהם. הדוגמה הפשוטה ביותר היא כיסוי של המישור באריחים ריבועיים, כפי שמשבצות מכסות דף במחברת חשבון. הצד השווה בכל הריצופים הוא שכל נקודה בקבוצה שאותה מכסים, מכוסה בדיוק על ידי אריח אחד.

לריצופים יש חשיבות רבה בגאומטריה (ובטופולוגיה אלגברית), בכך שהם מאפשרים ללמוד את הקבוצה המכוסה X על ידי תכונות של הכיסוי. לכיסוי משויכת חבורת סימטריות G. במקרה שהחבורה פועלת באופן טרנזיטיבי, האריחים בהכרח חופפים זה לזה, ואפשר להתאים ביניהם לבין מרחב המנה \ X/G. קשרים אלה הם נקודת המוצא של תוכניתו של פליקס קליין מסוף המאה ה-19, ללמוד מרחבים גאומטריים דרך החבורות הפועלות עליהם, ולהפך.

## ראו גם
*ריצוף של המישור
## קישורים חיצוניים

קטגוריה:גאומטריה
קטגוריה:טופולוגיה אלגברית
לי און-סיל

**לי און-סיל** (בקוריאנית: 이은실, נהגה כ"אִי אוּן-שִיל", IPA: [i ɯn.ɕil]; ) היא שחקנית טניס שולחן דרום קוריאנית. דירוג השיא שלה הוא 21 בעולם וזהו גם דירוגה הנוכחי. שותפתה למשחקי הזוגות היא סוק און-מי.

## הישגים בולטים
***[[אולימפיאדה]]**
**2000 - זוגות: מדליית כסף http://www.databaseolympics.com/players/playerpage.htm?ilkid=LEEEUN05
***אליפות העולם**
**1999 - זוגות: שמינית גמר.
**2001 - זוגות: רבע גמר, זוגות מעורבים: שמינית גמר.
**2003 - יחידות: שמינית גמר, זוגות: חצי גמר, זוגות מעורבים: רבע גמר.
***אליפות [[אסיה]]**
**1994 - זוגות: רבע גמר.
**1996 - זוגות: רבע גמר, זוגות מעורבים: רבע גמר.
**1998 - זוגות: מקום ראשון, זוגות מעורבים: רבע גמר.
**2000 - יחידות: שמינית גמר, זוגות: מקום ראשון, זוגות מעורבים: מקום שני.
**2003 - יחידות: שמינית גמר, זוגות: חצי גמר.
***משחקי [[אסיה]]**
**1998 - זוגות: חצי גמר.
**2002 - זוגות: מקום ראשון.

## קישורים חיצוניים

קטגוריה:שחקניות טניס שולחן דרום קוריאניות
קטגוריה:זוכות מדליית כסף אולימפית מקוריאה הדרומית
קטגוריה:דרום קוריאניות שנולדו ב-1976
הביאה השנייה

**הביאה השנייה** או **ההתגלות השנייה** הוא מונח באסכטולוגיה קהילות המשיח (הנוצרית) הבא לתאר את ביאתו השנייה של ישוע, משיח הנוצרים באחרית הימים; האמונה בה היא אחת מהדוגמות הנוצריות ומופיע ב"קרדו" (אני מאמין) הנוצרי.

לפי הברית החדשה, הבטיח מלך המשיח ישוע לפני מותו לשוב ולהופיע, ומאמיניו מחכים מאז לשובו. הביאה השנייה מזוהה עם הארמגדון ועם מלחמת גוג ומגוג כאירועים שיסיימו את התקופה ה'טבעית' בבריאה.

בברית החדשה, אף שהיא נזכרת מספר פעמים, חזרתו של ישוע אינה מפורטת כל צרכה, (למעט בחזון יוחנן, בעיקר בפרק כ פסוקים 4-6) ותיאורה שופע מטפורות ואלגוריות. מסיבה זו צמחו לתיאורים אלה פרשנויות רבות, ומעטים הם הטוענים להבנה מוחלטת שלהם. ברם, על רוב קהילות המשיח (הנוצרים) מוסכם שמלך המשיח ישוע ישוב לעולם הגשמי באחרית הימים כדי לשפוט את החיים והמתים (אשר יקומו לתחייה) ביום הדין ולהקים את מלכות האל (מלכות בית דוד), שאליה יורשו להיכנס רק הצדיקים ואשר תימשך לעולמי עד. בכך, על-פי קהילות המשיח (הנצרות), תבואנה נבואות אחרית הימים שב"ברית הישנה" (התנ"ך) לידי קיום.

אף על פי שהזרמים המרכזיים בקהילות המשיח (נצרות) אינם מציינים את התאריך המדויק שבו תתרחש הביאה השנייה, במהלך ההיסטוריה היו מספר ניסיונות לנבא את התאריך שלה:
* ויליאם מילר וחסידיו ציפו שהביאה השנייה תקרה ב-1843, לאחר שהיא לא קרתה, הם ציפו לה שנה מאוחר יותר ב-22 באוקטובר 1844 ואחר-כך ב-1851. לאחר-מכן כמה מהמילריטים (אדוונטיסטים) ייסדו את כתות הכנסייה האדוונטיסטית של היום השביעי ועדי יהוה.
* אלה האחרונים ניבאו שהביאה השנייה תתרחש ב-1914, ולאחר-מכן "דחו" אותה ל-1915, 1918 ול-1975.
* עמנואל סבנדבורג ו"הכנסייה החדשה" מאמינים כי הביאה השנייה התרחשה באמצעות כתביו של סבדנבורג ושהמשפט השמימי של כל החי כבר התרחש, בעולם הרוחני, ב-19 ביוני 1770.
* אדגר קייס ניבא שהביאה השנייה תתרחש ב-1998. חסידיו טוענים להגנתו כי זוהי השנה שבה החל ההריון שבסופו מלך המשיח ישוע השני ייוולד, בהתאם לנבואה מאת נוסטרדמוס, ב-1999.

## פרוסיה
פרוסיה  (ביוונית παρουσία, במובן ביאה, הגעה או נוכחות מהמילה Οὐσία שמשמעותה להיות או נוכחות) הוא מונח הבא לתאר את ביאתו השנייה של ישו. המונח עצמו, המקושר למילה הארמית (שנקלטה בעברית) פרהסיה, במובן נוכחות גלויה, מופיע בברית החדשה 24 פעמים. 17 פעמים המונח מקושר לישו, 6 פעמים מקושר להגעתם של אנשים רגילים (למשל בפסוקים "והנני שמח בביאת אסטפנס ופרטונטוס ואכיקוס", "האלהים המנחם את-השפלים נחם אתנו בבוא טיטוס") או כאשר המחבר מתייחס אל עצמו (למשל בפסוקים  "למען תרבה על ידי תהלתכם במשיח ישוע בשובי לבוא אליכם" ).

## משיחי שקר בנצרות
בנצרות היו מספר אנשים שהם או תומכיהם טענו כי הם מגלמים את ביאתו השנייה של ישו. בין היתר: 
* שמעון מגוס 
* אן לי, ממקימות השייקרים
* סון מיונג מון, מנהיג כת כנסיית האיחוד, בעיני מאמיניה. 
* דייוויד כורש, מנהיג כת הדיווידים, כת דתית שהתפלגה מן האדוונטיסטים של היום השביעי ונקלעה לסכסוך אלים עם הממשל הפדרלי האמריקאי במתחם הר כרמל ליד העיר וייקו בטקסס בשנת 1994.
*אדמונד קרפילד, טען שגרם לרעידת האדמה בסן פרנסיסקו בשנת 1906.

## ראו גם
* מהדי
* המשיח בדתות נוספות
*ההתגלות השנייה (שיר) 
## קישורים חיצוניים

* 
* 

קטגוריה:תאולוגיה נוצרית
קטגוריה:ישו
קטגוריה:אסכטולוגיה נוצרית
*
סמדר רייספלד

**סמדר רייספלד** היא סופרת, עיתונאית ב"הארץ", ויוצרת ומגישה בגלי צה"ל את ההסכת "אנושי, אנושי מדי". 

## ביוגרפיה
רייספלד נולדה בתל אביב לאב ניצול שואה ולאם שעלתה לישראל מפולין כתינוקת לפני מלחמת העולם השנייה.

למדה בתיכון אליאנס, שירתה ב-צה"ל ב-8200, עשתה דוקטורט בביולוגיה מולקולרית באוניברסיטת תל אביב. עבודת הדוקטורט שלה עסקה בתפקיד המגע הבין-תאי בבקרת ביטוי גנים במהלך ההתפתחות העוברית. לאחר סיום התואר התגוררה במשך שנתיים בצרפת, שם החלה לעסוק בספרות.

ב-2009 החלה לכתוב ביקורות ספרים למוסף "ספרים" ואחר כך כתבות למוסף סוף השבוע של "הארץ". מראיינת מדענים עבור "הקרן הלאומית למדע", מנחת סדנאות כתיבה ויוצרת ומגישה בגלי צה"ל את ההסכת "אנושי, אנושי מדי". 

אלמנה ואם לבת ובן.

## ספריה

* **קבלו אותי במחיאות כפיים**, כתר, 1999 - ספר ילדים
* **גלגל החיים: תופעות, מבנים ותהליכים בעולם החי - רבייה והתפתחות**, המרכז הישראלי לחינוך מדעי וטכנולוגי ע"ש עמוס דה-שליט, 1998 (בשיתוף ליאת טיבר בן-דוד). הספר תורגם גם לערבית.
* **שתיים**, כתר, 2001 – מיועד לבני נוער. זכה בציון לשבח על ידי ועדת "פרס זאב לספרות ילדים".
* **רמת הנדיב - הדברים הנסתרים מן העין: על יחסי הגומלין בפארק הטבע**, מט"ח - המרכז לטכנולוגיה חינוכית, 2004 (בשיתוף גידי זנד ונורית קינן)
* **היה היה פעם סוס ננסי: כיצד משתנים יצורים חיים**, משרד החינוך, 2006 (בשיתוף לולי שטרן)
* **דרווין באיילון דרום**, כתר, 2007 – רומן.

## לקריאה נוספת
**על הספר "דרווין באיילון דרום"**
* אריק גלסנר, **בשבחה של החמלה**, מעריב, 18 באוגוסט 2007
* אבנר שץ, **אחות לנו יפה**, ידיעות אחרונות, 31 באוגוסט 2007
* צבי עצמון, **דרווין בפגייה**, גליליאו 111, 2007
**על הספר "שתיים"**
* 
**על הספר "קבלו אותי במחיאות כפיים"**
* יעל דר, **שניים שהם אחד**, הארץ, 27 באוקטובר 1999

## קישורים חיצוניים

* 
* פרק ראשון מתוך הספר "דרווין באיילון דרום" באתר "טקסט"
* תקציר ותגובות קוראים על הספר "שתיים" באתר כנפיים
* 
* 
* 
### ביקורות ספרים (רשימה חלקית)
* 
* 
* 

### כתבות עיתונאיות (רשימה חלקית)
* 
* 
* 
* 
* 
* 
* 
* 
* 
* 
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:סגל הארץ
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ביולוגיות מולקולריות ישראליות
קטגוריה:בוגרות תיכון אליאנס (תל אביב)
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרי תיכון אליאנס (תל אביב)
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
מון (כתר)

**מוֹן** (Mon) או **קא-מוֹן** (Kamon) הם סוגי סמלים ביפן. מוֹן מתייחס לכל סמל, בעוד קאמוֹן משמעותו סמל משפחתי. 

## שימוש
ה-מוֹן מורכב מטבעת המקיפה דוגמה אשר ברוב המקרים היא גרסה מסוגננת של עיצוב יפני מסורתי (למשל נוצות, פרחים או במבוק). אמנים עשויים לבחור עצם המסמל את אמנותם. למשל, גיישה עשויה לבחור במניפה.

ה-מוֹן והקאמוֹן נחשבים לגרסה היפנית של השלטים ההרלדיים הנפוצים בתרבות המערבית וזאת מכיוון שבשתי התרבויות משויכים הסמלים למשפחה מסוימת או לאדם בודד אשר זכו בהכרה ציבורית כבעלי סטטוס גבוה.
בקרב המעמד השולט ביפן, ניתן ללבוש את ה-מוֹן בקימונו משני צידי החזה, על שני השרוולים ו/או באמצע הגב. אצל לוחם ה-מון יכול להתנוסס על שריון החזה, הקסדה, על הדגלים או במספר מקומות אחרים. מוֹן עשוי להופיע גם על אוהלים, מניפות, תיבות אוצרות ושאר חפצים בעלי חשיבות.

נשים לא מחויבות לשאת מוֹן השייך לבעלן או אביהן. במקום זאת, הן רשאיות לשאת מוֹן מלפני הנישואים, וכן אף להורישו לבנותיהן.
לבישת המוֹן מוסיפה לקימונו נופך של רשמיות. לקימונו מותר לצרף מוֹן אחד, שלושה או חמישה. ה-מוֹן לא חייב להיות רשמי במיוחד, אך ככל שהוא בולט יותר לעין כך חשיבותו הרשמית גדלה. בצורה זו יכולה האישה להתאים את מידת הטקסיות של הופעתה לנסיבות.

השימוש במוֹן נדיר בימינו, אם כי כמעט לכל משפחה יפנית מודרנית יש אותו. במקום, משתמשים היפנים ב**אִינקן** (Inkan) - הגרסה המזרחית להטבעת חותם אישי - למטרות רשמיות ועסקיות. למרות זאת עדיין ניתן לראות בתים ישנים וחנויות מסורתיות שבאדריכלות שלהם משולבים מוֹן. אריזות של דברי מזון מקושטות לעיתים במוֹן על מנת להשוות להן מראה אלגנטי.

## גלריה

תמונה:Go-shichi no kiri crest.svg|סידור פרחים זה נחשב לסמל של ראש הממשלה והפרלמנט היפני
תמונה:NikkoTokugawaCrest4878a.jpg|המוֹן של שוגונות טוקוגאווה מקשט פנס במקדש השינטו **ניקוֹ טוֹשוֹ-גוּ**
תמונה:Three Pine Trees Kamon.svg|סמל משפחתי - שלושה עצי אורן
תמונה:Imperial Seal of Japan.svg|המוֹן של קיסר יפן


## ראו גם
* סמל יפן

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:יפן: תרבות
קטגוריה:מילים וביטויים ביפנית
קטגוריה:הרלדיקה
שירה וילנסקי

**שירה וילנסקי** (נולדה ב-21 בינואר 1984) היא שחקנית/דוגמנית ישראלית.

## ביוגרפיה

וילנסקי גדלה בראשון לציון, החלה לדגמן בגיל 12 והשתתפה בפרסומות שונות. בשנת 2002 הופיעה בתפקיד משני בסרט "כנפיים שבורות" וב-2004 השתתפה בטלנובלה "מיכאלה". במקביל החלה ללמוד תקשורת וניהול במכללה למנהל.

בשנים 2005–2007 ו-2013–2014 שיחקה במשך חמש עונות בתפקיד ראשי בסדרת הטלוויזיה "השמיניה" בתפקיד מיקה שקד, נערה מרדנית ומוזיקאית מחוננת בעלת חוש שמיעה יוצא דופן.

ב-2006, השתתפה וילנסקי בעונה השנייה של תוכנית המציאות "רוקדים עם כוכבים". בן זוגה לריקודים היה דניס בלוצ'רקובסקי. הזוג הודח שני בתחרות. כמו כן השתתפה בפסטיגל פנטזיה שהתקיים באותה שנה ושרה את השיר "שלוש חברות" עם עדי הימלבלוי ודון לני גבאי (מילים ולחן: דורון מדלי).

ב-2007 הייתה כתבת שטח בעונה העשירית של "ערב טוב עם גיא פינס" ושיחקה בסדרה "בילי" את רונה לצד ידידיה ויטל. באותה שנה גם כיכבה בסדרה "לשם שינוי" של הטלוויזיה החינוכית הישראלית ערוץ 2 ובסדרה "המקום" ששודרה בערוץ 10 ככוכב אורח.

ב-2009 עברה וילנסקי ללוס אנג'לס, שם למדה שנתיים במכון לי סטרסברג לתיאטרון ולקולנוע. היא הצטלמה לסרט "Joshua Tree" (2011), לצד סטיבן באואר ומייקל מדסן וגילמה את סבטלנה, צעירה ממוצא רוסי שהסתבכה עם המאפיה הרוסית. ב-2012 השתתפה בסרט אייסמן של אריאל ורומן המתאר את חיי הרוצח השכיר ריצ'רד קוקלינסקי בתפקיד מלצרית בבית קפה, וכן בקליפ לשיר "Go Loco" של אלון דה לוקו.

ב-2013 השתתפה בסרט לאבלייס העוסק בלינדה לאבלייס, וכמו כן, בתפקיד ראשי בסרט האימה מים שחורים. ב-2014 השתתפה בפרק בעונה הרביעית של הסדרה רמזור בתפקיד אישה חולת חתולים.

בשנת 2019 שיחקה בסדרה "סברי מרנן" בתפקיד אביבית.

## חיים אישיים
וילנסקי מתנדבת בארגוני זכויות בעלי חיים כדוגמת תנו לחיות לחיות והשתתפה בקמפיין נגד מכירת פרוות. היא דוגלת בטבעונות.

## קישורים חיצוניים

* שירה וילנסקי באתר ייצוג 1 אמנים ויוצרים בע"מ

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:טבעוניות ישראליות
קטגוריה:טבעונים ישראלים
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:מתחרי רוקדים עם כוכבים (ישראל)
קטגוריה:שחקניות קולנוע וטלוויזיה ישראליות
קטגוריה:משתתפות הפסטיגל
קטגוריה:ישראליות שנולדו ב-1984
קטגוריה:ישראלים שנולדו ב-1984
מלחמת האזרחים

**[[מלחמת אזרחים]]** היא מלחמה שבה הצדדים היריבים משתייכים לאותה מדינה או לאותה ישות מדינית (כגון אימפריה, פדרציה או קונפדרציה).
הגנים הבוטניים של ברוקלין

ממוזער|הגנים הבוטניים
**הגנים הבוטניים של ברוקלין** (באנגלית: **Brooklyn Botanic Gardens**) הוקמו בשנת 1910 וממוקמים בקצה הצפון מזרחי של פארק פרוספקט ברובע ברוקלין בעיר ניו יורק, במדינת ניו יורק שבארצות הברית.

הגנים נחשבים לאחד מהגנים הבוטניים הטובים ביותר בארצות הברית. בעיר ניו יורק גנים בוטניים נוספים - הגנים הבוטניים של ניו יורק הנמצאים ברובע הברונקס.

בשנת 2005 החל פרויקט לשיקום ושיפוץ הגן.

הגנים כוללים אזור של עצי דובדבן, גן ורדים ששטחו 4,000 מ"ר, גן יפני, גן סלעים, אוסף עצי בונסאי, וכן גן ריחות לעיוורים.

## גן הוורדים על שם קנפורד
שמאל|ממוזער|250px|גן הוורדים
גן הוורדים על שם קנפורד נפתח ביוני 1928. הגן תוכנן על ידי האדריכלים הסביבתיים הארולד קאפרן ומונטגיו פרי, שהיה הבוטנאי של הגנים הבוטניים. בעת הקמתו היו מוצגים בגן למעלה מ-650 זני ורדים. כיום מוצגים בגן 1,200 זנים ו-5,000 שיחי ורדים.

## עצי הדובדבן
בגן עצי הדובדבן למעלה מ-200 עצי דובדבן מ-42 זנים שונים. העצים נשתלו בגנים הבוטניים לאחר מלחמת העולם הראשונה והיו מתנה מממשלת יפן. בכל שנה באביב, בזמן שהעצים פורחים נערך בגן פסטיבל "סאקורה מטסוקי".

## הגן היפני
ממוזער|שמאל|הגן היפני
[ממוזער|250 px|[בית תה|בית התה היפני בשנת 1915.]]
הגן היפני תוכנן על ידי אדריכל הנוף היפני טאיקאו שיוטה. הגן נפתח לקהל בשנת 1915, וכולל מקדש שינטו קטן, אגם קרפיונים, בית תה יפני, מפל ואי קטן.

## הגן השייקספירי
הגן השייקספירי הוא גן אנגלי המציג צמחים המוזכרים במחזותיו ושיריו של ויליאם שייקספיר. בגן 80 זני צמחים ופרחים המוזכרים ביצירותיו של שייקספיר.

## גן הריחות
לצד הגן השייקספירי נמצא גן הריחות המיועד לעיוורים. הגן כולל שילוט בכתב ברייל המציג מידע אודות הצמחים השונים, והמבקרים מתבקשים לגעת בעלים השונים.
לגן הריחות ארבעה חלקים:
# צמחים שמיועדים שייגעו בהם.
# צמחים עם עלים ריחניים.
# צמחים עם פרחים ריחניים.
# צמחי תבלין.
הגן נגיש לנכים, וכל הצמחים בגובה המתאים לגישה לאנשים בכיסאות גלגלים.
מזרקה עם מים נקיים מאפשרת שטיפת הידיים לאחר המגע בצמחים.

## ראו גם
* הגנים הבוטניים של ניו יורק

## קישורים חיצוניים

* 

* האוספים ההיסטוריים של הגנים הבוטניים
* 

קטגוריה:ברוקלין
ברוקלין
סוק און-מי

**סוֹק אוּן-מִי** (בקוריאנית: 석은미; ) היא טניסאית שולחן דרום קוריאנית.

דירוג השיא שלה היה 21 בעולם. שותפתה למשחקי הזוגות היא לי און-סיל.

## הישגים בולטים

## קישורים חיצוניים

קטגוריה:שחקניות טניס שולחן דרום קוריאניות
קטגוריה:דרום קוריאניות שנולדו ב-1976
סיני (פירושונים)

קטגוריה:שמות משפחה
קטגוריה:שמות משפחה עבריים
קטגוריה:שמות משפחה טופונימיים
קטגוריה:שמות פרטיים עבריים
מועצה אזורית שומרון

**מועצה אזורית שומרון** היא מועצה אזורית האחראית על היישובים היהודיים באזור השומרון. בראש המועצה עומד החל מאוגוסט 2015 יוסי דגן.

## היסטוריה
ממוזער|הלוגו הקודם של המועצה
השטח עליו נמצאת כיום המועצה היה בשליטת ממלכת ירדן מתום מלחמת העצמאות. השטח נכבש על ידי ישראל במלחמת ששת הימים. ביוזמת ממשלת ישראל הוקמו התנחלויות יהודיות באזור, כאשר הראשונה שבהן, קדומים, הוקמה ב-1975. לאחר מכן הוקמו ההתנחלויות אריאל, קרני שומרון, שבי שומרון, כפר תפוח, אלקנה ושא-נור. המועצה הוקמה ב-19 באפריל 1979. בתחילה נקראה המועצה 'אשדות שומרון' ובשנת 1981 שונה שמה לשומרון.

המועצה יזמה את תוכנית מיליון בשומרון.

## גאוגרפיה
בדומה לשאר המועצות האזוריות ביהודה ושומרון, שטח השיפוט של המועצה כולל בעיקר את שטח היישובים היהודיים, ללא רצף קרקעי ביניהם. ישובי המועצה נמצאים בשטח שגובל בצפונו במועצה אזורית הגלבוע, מועצה אזורית מגידו ומועצה אזורית עמק המעיינות, במזרח במועצה אזורית בקעת הירדן, בדרום במועצה אזורית מטה בנימין ובמועצה המקומית בית אריה ובמערב במועצות האזוריות לב השרון, מנשה, עמק חפר ודרום השרון, בעיר ראש העין, ובישובים אלפי מנשה, כפר קאסם ואורנית.

העיר אריאל והמועצות המקומיות אלקנה, עמנואל, קרני שומרון וקדומים ושער השומרון שוכנות בשטח המועצה. בתוך שטח המועצה נמצאים גם יישובים פלסטינים רבים. היישוב הגדול ביותר בתחומי המועצה הוא עלי זהב, המונה כ-5,600 תושבים. בשנת 2005, במהלך תוכנית ההתנתקות פונו היישובים שא-נור, חומש, גנים, וכדים בצפון המועצה.

## יישובי המועצה
כל היישובים במועצה הם התנחלויות. חלקם הוקמו על פי החלטת ממשלה ובהתאם לחוק הישראלי, וחלקם מאחזים שהוקמו בניגוד לחוק.

היישוב הראשון שהופרד מן המועצה והפך למועצה משל עצמו, היה קרני שומרון ב-1991, כשקדומים מלווה ב-1992.

בספטמבר 2020 הועבר היישוב מעלה שומרון מן המועצה למועצה המקומית קרני שומרון.

ב-2022 הוכרז על איחוד היישובים עץ אפרים ושערי תקווה למועצה מקומית שער השומרון.

ב־20 במאי 2023, חתם אלוף פיקוד מרכז על צירוף שטחי אדמות מדינה ביישוב חומש, לסמכות מועצה אזורית שומרון.

ב-11 בינואר 2026, חודשים לאחר החלטת הממשלה על הקמת 22 יישובים חדשים ביהודה ושומרון, הוקם ישוב חדש בתחומי המועצה בשם רחבעם ולקרקע עלו 10 משפחות

## ראשי המועצה
* מאיר הרנוי מקדומים (1979 - 1981)
* בני קצובר מאלון מורה (1981 - 1993)
* אריה עופרי משבי שומרון (1993 - 1997)
* בנצי ליברמן מפדואל (1997 - 2007)
* גרשון מסיקה מאלון מורה (2007 - 2015)
* יוסי דגן משבי שומרון (2015 - מכהן)

## כלכלה

**קיצבאות**: בשנת 2011 קיבלו 204 תושבים המהווים 0.7% מהאוכלוסייה דמי אבטלה. נתון זהה נרשם גם במקבלי הבטחת הכנסה.

## חינוך
המועצה זכתה בשנת 2012 בפרס ועדת החינוך היישובי של משרד החינוך. המועצה האזורית שומרון היא הראשונה בדירוגה מבין כלל חמש הרשויות הזוכות, וזכתה בניקוד המקצועי ביותר בכל הפרמטרים (9.28 מתוך 10). נכון לשנת 2012 חמישים ושמונה אחוז מתקציב המועצה מושקע בחינוך.

## ערים תאומות
* 
* 
* 
* 
* 

## ספורט ותרבות
את המועצה מייצגת קבוצת הכדורסל אליצור שומרון בליגה הלאומית.

המועצה נותנת חסות ללהקת הלל.

## קישורים חיצוניים

* 

* 

## הערות שוליים

*
שומרון
היו

**היו** (באסטונית: **Hiiu maakond**) הוא אחד מבין 15 מחוזות אסטוניה. המחוז כולל את האי היומאה (האי השני בגודלו באסטוניה) ומספר איים קטנים יותר מסביב. המחוז גובל במחוז לאנה ממזרח ובמחוז סארה מדרום.
המחוז כולל נפה כפרית אחת, ששמה גם הוא "היו" (Hiiu vald). 
מושל המחוז מאז שנת 2004 הוא הנס מאסל.

## גאוגרפיה, פלורה ופאונה
המחוז כולל את האי היומאה (980 קמ"ר) וקאסארי (19 קמ"ר) ומספר איים קטנים מסביב. הנקודה הגבוהה ביותר היא גבעת טורנימאגי (68 מטר מעל פני הים), והנהר הארוך ביותר הוא לוגוזה (21 ק"מ). 

בנוף ניתן למצוא יערות מחטניים, ביצות ואחו בקרבת חוף הים. עצי אורן מהווים חצי מהיערות במחוז. ישנם מעל 900 מינים של צמחים במחוז, מתוכם כ-100 מוגנים. מתוך 30 זני יונקים, איילים, שועלים, חזירי-בר וחתולי-בר משוטטים חופשי באיים והם נפוצים מאוד באזור. ישנם 250 זני ציפורים על האיים, מתוכם 195 מקננות באופן קבוע.

היו הוא המיוער ביותר מבין מחוזות אסטוניה כאשר יותר מ-60% משטח המחוז מכוסה ביערות. 7% של המחוז מכוסה בביצות, ורק 23% משטחו מעובד ומיושב.

## סמל ודגל המחוז
הסמל נוצר ב-23 במאי 1994, והפך להיות הסמל הרשמי ב-25 בנובמבר 1996. ארבע החבצלות (פלר דה ליס) מייצגות את ארבע הנפות הכפריות, ומקור החבל מתוך אגדה מקומית. הסיבה מדוע ישנם שלושה קשרים אינה ידועה, כמו גם מדוע השתמשו בחבצלות, שכידוע, מקורן בצרפת.

בבולים של רשות הדואר המקומית של מחוז היו, בקצה מצוירת חבצלת יחידה וחבל אשר מקיף אותה ונקשר מתחתיה.

דגל מחוז היו נוצר ב-25 בנובמבר 1996, לפי הסמל שנוצר שנתיים קודם. בדגל מופיע הסמל על הרקע הירוק-לבן שמשותף לכל דגלי מחוזות אסטוניה.

## נפת היו
בשנת 2013 הוקמה הנפה הכפרית היו, אליה מוזגו כל הנפות האחרות באוקטובר 2017.
שטח הנפה כולל 1,032 קמ"ר והוא מנה 9,387 תושבים בתחילת ינואר 2018.

### נפות לשעבר
בשנים 1992–2013 כלל המחוז חמש נפות:
* נפה עירונית אחת (באסטונית: Linn, עיר): קרדלה
ארבע נפות כפריות (Vallad):
* אמאסטה
* קורגסארה
* קיינה
* פהלפה

## קישורים חיצוניים

* האי היומאה והמחוז היו - הפורטל 

## הערות שוליים

היו
נבחרת ירדן בכדורגל

**נבחרת ירדן בכדורגל** (בערבית: **منتخب الأردن لكرة القدم**) היא נבחרת הכדורגל הלאומית של ירדן.

בשנת 2004, העפילה הנבחרת בפעם הראשונה בתולדותיה לגביע אסיה, בזכות הדרכתו של המאמן המצרי, מחמוד אל ג'ווארי.

במוקדמות מונדיאל 2014 רשמה נבחרת ירדן את הישג השיא שלה, עד אז, במוקדמות המונדיאל כאשר העפילה לשלב הפלייאוף על העלייה למונדיאל מול נבחרת אורוגוואי, אך הובסה במשחק הראשון בביתה 0–5 וסיימה ב-0-0 בגומלין, ולא עלתה למונדיאל בברזיל.

הישג השיא של ירדן בגביע אסיה בכדורגל הוא המקום השני ב־2023, כאשר הפסידה למארחת נבחרת קטר במשחק הגמר 3-1.

ביוני 2025 הבטיחה נבחרת ירדן, לראשונה בתולדותיה, עליה לגביע העולם (של פיפ"א), כשהעפילה למונדיאל 2026.

האצטדיון הבינלאומי בעמאן משמש כמגרשה הביתי של הנבחרת.

## כל גביעי העולם
הרשימה להלן מתייחסת לגביע העולם בכדורגל של פיפ"א ("המונדיאל").

:*משחקי תיקו כוללים גם משחקים שהוכרעו בבעיטות הכרעה

## כל גביעי אסיה
הרשימה להלן מתייחסת לגביע אסיה בכדורגל (גביע אסיה לאומות של AFC).

:*משחקי תיקו כוללים גם משחקים שהוכרעו בבעיטות הכרעה

## אליפות פדרציית הכדורגל של מערב אסיה
* 2000 - מקום רביעי
* 2002 - מקום שני
* 2004 - מקום שלישי
* 2007 - חצי גמר
* 2008 - מקום שני
* 2010 - סיבוב ראשון
* 2012 - סיבוב ראשון
* 2014 - מקום שני
* 2019 - סיבוב ראשון

## שיאי שחקנים
נכון ל-18 בדצמבר 2025. *לאחר המשחק מול *
:* שחקנים **מודגשים** הם שחקנים שעדיין פעילים בנבחרת.

### שיאני ההופעות

### מלכי השערים

## מלבישות

## קישורים חיצוניים

* 

## הערות שוליים

קטגוריה:ירדן: כדורגל
ירדן
היומאה

**היומאה** (באסטונית: **Hiiumaa**) הוא האי השני בגודלו באסטוניה הממוקם בים הבלטי, מצפון לאי סארמאה. בגרמנית ידוע האי בשם Tagö ("אי היממה"), בשוודית Dagö ("אי היממה"), ובפינית כ-Hiidenmaa ("ארץ השטן"). היומאה הוא האי המרכזי במחוז היו.

## היסטוריה
התיישבות אנושית באי היומאה נמצאה כבר במאה החמישית לפנה"ס. בחצי האי קוֹפּוּ נמצאו יישובים מתקופת האבן של ציידי כלבי-ים. בשנת 1228 האי הוזכר לראשונה בכתב תחת השם "דָּגֶּיידָּה". בשנת 1563 היומאה סופחה לשוודיה. בשנת 1710 נכבש האי על ידי האימפריה הרוסית.
בשנת 1782 היגרו כ-500 תושבים ממוצא שוודי לפלך חרסון (כיום באוקראינה) והקימו שם את הכפר גמלסוונסקבי (Gammalsvenskby). בשנת 1929 אפשרו שלטונות ברית המועצות לצאצאים לצאת לשוודיה.

במלחמת העולם הראשונה נכבש האי בידי גרמניה. עם נסיגת צבאות גרמניה, האי הצטרף לרפובליקת אסטוניה, רק כדי להיכבש שוב בידי הגרמנים במלחמת העולם השנייה. משנת 1944 עד שנת 1991 היה תחת שליטת ברית המועצות ועם התפרקותה הצטרף האי כמחוז לרפובליקת אסטוניה.

בחצי-האי קופו עדיין עומד על תילו מגדלור בשם דאגרורט, שנבנה במאה ה-14, והוא נחשב כמגדלור השלישי בעתיקותו בעולם שעדיין עומד על תילו. הוא עדיין מאיר למרחק של 50 קילומטרים.

## גאוגרפיה ואקולוגיה

שטח האי הוא 989 קמ"ר.

הנקודה הגבוהה ביותר היא גבעת טורנימאגי (68 מטר מעל פני הים), והנהר הארוך ביותר הוא לוגוזה (21 ק"מ).

בנוף ניתן למצוא יערות מחטניים, ביצות ואחו בקרבת חוף הים. עצי אורן מהווים חצי מהיערות באי. ישנם מעל 900 מינים של צמחים במחוז, מתוכם כ-100 מוגנים. מתוך 30 זני יונקים, איילים, שועלים, חזירי-בר וחתולי-בר משוטטים חופשי באיים ונפוצים מאוד באזור. ישנם 250 זני ציפורים על האיים, מתוכם 195 מקננות באופן קבוע.

יותר מ-60% משטח האי מכוסה ביערות - כמו גם 7% של ביצות, ורק 23% אדמה מעובדת ומיושבת.

## גלריה

Lammashaka.JPG|אחו בקרבת חופו הצפוני של היומאה
Talo Tammelan kylässä.JPG|אחו בקרבת חופו הצפוני של היומאה
Sorven museo.JPG|אחו בקרבת חופו הצפוני של היומאה
Tahkuna.jpg|אחו בקרבת חופו הצפוני של היומאה
Tahkunan majakka.jpg|אחו בקרבת חופו הצפוני של היומאה

## ראו גם
* מחוז היו

## קישורים חיצוניים

* האי היומאה והמחוז היו - הפורטל 
* 

קטגוריה:אסטוניה: איים
מכפלת יתד

**מכפלת יתד** (באנגלית: wedge product, גם: מכפלת טריז) המסומנת \land היא העתקה ביליניארית אנטי-סימטרית מעל מרחב וקטורי המצויד במבנה של אלגברה. כלומר:
:\land:A\times A\to A
התכונה העיקרית של מכפלה זו היא היותה אנטי-סימטרית, כלומר:
:\forall u,v\in A:\ u\land v=-v\land u
מעל סופר-אלגברה, היפוך הסימן של המכפלה תלוי בזוגיות האיברים שלו.

מכפלת יתד משמשת בגאומטריה דיפרנציאלית על מנת לבנות את מרחב כל התבניות האנטי-סימטריות מעל יריעה, כאשר היא מאפשרת כיצד לבנות k-תבניות מחד-תבניות, על ידי הגדרת מכפלת יתד על איברי הבסיס dx^\mu. למשל: מעל \R^3 אפשר לרשום את המכפלה במפורש עבור תלת-תבניות:
:dx^\mu\land dx^\nu\land dx^\rho=\epsilon_{\mu\nu\rho}dx^\mu dx^\nu dx^\rho
כאשר אפסילון הוא טנזור לוי-צ'יויטה.

## ראו גם
*מכפלה
*אלגברה
*תבניות
*דיפרנציאל דה-ראם
*גאומטריה דיפרנציאלית

## קישורים חיצוניים

*

קטגוריה:גאומטריה דיפרנציאלית
קטגוריה:אלגברה
קטגוריה:פעולות בינאריות
מצ'רטה

**מַצֶ'רַטָה** (איטלקית: **Macerata**) היא עיירה ובירת נפת מצ'רטה  במחוז מארקה באיטליה.

## אתרים

המרכז ההיסטורי (centro storico) של העיירה ממוקם על גבעה בין הנהרות קיאנטי ופוטנצה. במרכז ובעיירה המודרנית, המשתרעת על המישור למרגלות הגבעה, מתגוררים כ-42,000 איש. מעלית מחברת בין שתי העיירות. רוב המבנים במרכז ההיסטורי נבנו החל מהמאה ה-17 ועד למאה ה-20, אך בחזית "בית הסוחרים" (Loggia dei Mercanti) שבכיכר המרכזית פיאצה דלה ליברטה (Piazza della Libertà) יש מעבר קשתות מקומר בן שתי קומות המתוארך לרנסאנס. 

במצ'רטה כמה ארמונות מרשימים, בעיקר לאורך רחוב קורסו מאטאוטי. רחוב קורסו דלה רפובליקה המתחיל סמוך ל"בית הסוחרים" מוביל לכיכר ויטוריו ונטו שבו בארמון ריצ'י (Palazzo Ricci) יש מוזיאון וגלריה לאומנות – מומלצת במיוחד תמונת "המדונה עם הילד" של קרלו קריוולי. מוזיאון נוסף הוא מוזיאון המרכבות (Museo delle Carrozze).

הקתדרלה נבנתה במאה ה-12.

האוניברסיטה בעיירה היא אחת העתיקות באיטליה ונוסדה בשנת 1290 (גרסה אחרת 1540) כמו כן יש בעיירה בית ספר לאמנות.

## אצטדיון ספריסטריו ופסטיבל מצ'רטה

באיטליה של המאה ה-19 היה הספורט הלאומי סוג של כדוריד. תושבי מצ'רטה החליטו כי הם זקוקים לאתר שבו ניתן יהיה לשחק ולצפות במשחק, ושבו ניתן יהיה להשתמש למופעים ציבוריים כדוגמת קרקסים ואף מלחמת שוורים. כמאה תושבים הצליחו לאסוף את הכסף הדרוש ושכרו את אירנאו אלנדרי לתכנן ולבנות אותו. אצטדיון ספריסטריו (Sferisterio) נבנה ב-1820, והתכנון כלל הריסה ובנייה מחדש של חלק מהחומה ההיסטורית בסמוך לשער "פורטה מרקטו".

החזית הישרה של האצטדיון היא קיר בגובה 18 מטרים ובאורך של 88 מטרים, שלאורכו יש שורת קשתות מופרדות על ידי 56 עמודים הנושאים שורה כפולה של תאים ויציע אבן, כולם בסגנון הנאו קלאסי.

במשך השנים הלכה ופחתה הפופולריות של הכדוריד והכדורגל החליף אותו. ב-1909 יושר המשטח על מנת לאפשר משחקי כדורגל ומגרשי טניס. החל מ-1871 הועלו מדי פעם הצגות תיאטרון באצטדיון, ומ-1914 החלו להציג באצטדיון מופעי אופרה. לאחר מלחמת העולם הראשונה ביים פייראלברטו קונטי את אאידה – כל חלקי האצטדיון שופצו והוא חובר לרשת החשמל.

כיום יש באצטדיון מקום ל-3,000 צופים. עומק הבמה 14.5 מטר ורוחבה כ-40 מטר כשמשני צדדיה אגפים ברוחב של 10 מטר. כמקום למופעים מוזיקליים יש לבמה מבנה מוזר (הנגנים משני צדי עמדת התזמורת אינם יכולים לשמוע האחד את משנהו) אך באופן מפליא האקוסטיקה טובה (לפחות במרכז).

בכל שנה בחודש יולי נערך במצ'רטה פסטיבל אופרה. רוב המופעים מבוצעים באצטדיון, כשחלק מהאופרות מבוצעות בתיאטרון שנבנה על ידי אנטוניו ביבנה ב-1767 והמוקדש למוזיקאי לאורו רוסי שנולד בעיירה.

## בקרבת מקום
מצפון לעיירה, בווילה פוטנצה מצויים שרידיה של "הלוויה ריקינה" (*Helvia Ricina*) יישוב רומי עתיק שנחרב על ידי הויזיגותים.

מדרום לעיירה מצויה הכנסייה הרומנסקית "סן קלאודיו אל קיאנטי" – צורתה הבלתי רגילה נובעת מהעובדה שכנסייה אחת נבנתה על שרידים של כנסייה אחרת.

## כללי
במצ'רטה נולד המיסיונר הישועי מטאו ריצ'י (1552 – 1610) שהיה המערבי הראשון שנכנס לסין אחרי שהייתה סגורה במשך מאות שנים לזרים, ותרגם את כתבי קונפוציוס לראשונה לשפה אירופאית.

הקדוש המקומי הוא סן ג'וליאנו. יום חגו הוא 31 באוגוסט.

## ערים תאומות
* קאמזה, 

## קישורים חיצוניים

*
* 
* 

קטגוריה:מארקה: ערים
מרלין ריס

**מרלין ריס** (באנגלית: Merlyn Rees;
18 בדצמבר 1920 - 5 בינואר 2006) היה חבר הפרלמנט של הממלכה המאוחדת מטעם מפלגת הלייבור מ-1963 עד 1992. בשנה זו קיבל תואר אצולה ונכנס לבית הלורדים. על מנת שיוכל להיות ידוע כלורד מרלין-ריס, שינה את שם משפחתו החוקי למרלין-ריס.

ריס נולד בסילפינד, ליד פונטיפריד שבדרום ויילס ולמד בגולדסמית'ס קולג' שם היה ראש אגודת הסטודנטים מ-1939 עד 1941. הוא שירת בחיל האוויר המלכותי בזמן מלחמת העולם השנייה והפך למפקד טייסת בגיל 25. לאחר מכן למד בבית הספר לכלכלה של לונדון. הוא מונה למנהל בית ספר בבית ספרו הישן בהרואו, לונדון ב-1949, שם לימד כלכלה והיסטוריה כאחת עשרה שנה. במשך זמן זה התמודד שלוש פעמים ללא הצלחה על תפקיד חבר הפרלמנט מטעם מזרח הרואו. הוא היה חבר במוסד לחינוך של אוניברסיטת לונדון מ-1959 עד 1962.

ב-1963 זכה בבחירות הביניים במושב בפרלמנט מטעם מחוז דרום לידס, אותו אייש במשך כשלושה עשורים (מאז 1983 מטעם מחוז מורלי ודרום לידס) עד עזיבתו לבית הלורדים ב-1992. הוא היה השר לענייני צפון אירלנד ממרץ 1974 עד ספטמבר 1976, אז עבר חזרה ללונדון כדי להתמנות לשר הפנים. בשנתיים שלפני עליית מפלגת הלייבור לשלטון ב-1974 היה דובר המפלגה בענייני צפון אירלנד. ריס כתב את דעותיו על צפון אירלנד בספר "צפון אירלנד: פרספקטיבה אישית".

הוא היה נשיא המועצה לתקני וידאו מ-1990 והנשיא הראשון של אוניברסיטת גלמורגן שבוויילס מ-1994 עד 2002.

ריס סבל מפציעות ממספר נפילות ולא הצליח להחלים מהן. הוא נכנס לתרדמת ומת בגיל 85. לריס ואשתו הליידי קולין פיית' מרלין-ריס נולדו שלושה בנים.

## קישורים חיצוניים
* https://www.dib.ie/biography/rees-merlyn-a9415
* https://members.parliament.uk/member/936/career

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:חברי הפרלמנט של הממלכה המאוחדת (1959–1964)
קטגוריה:טייסים בריטים
קטגוריה:טייסי חיל האוויר המלכותי במלחמת העולם השנייה
קטגוריה:לורדים לימי חייהם
קטגוריה:סגל אוניברסיטת לונדון
קטגוריה:חברי מפלגת הלייבור (הממלכה המאוחדת)
קטגוריה:מזכירי המדינה לענייני צפון אירלנד
קטגוריה:מזכירי הפנים של בריטניה
קטגוריה:חברי הפרלמנט של הממלכה המאוחדת (1964–1966)
קטגוריה:חברי הפרלמנט של הממלכה המאוחדת (1966–1970)
קטגוריה:חברי הפרלמנט של הממלכה המאוחדת (1970–1974)
קטגוריה:חברי הפרלמנט של הממלכה המאוחדת (1974)
קטגוריה:חברי הפרלמנט של הממלכה המאוחדת (1974–1979)
קטגוריה:חברי הפרלמנט של הממלכה המאוחדת (1979–1983)
קטגוריה:חברי הפרלמנט של הממלכה המאוחדת (1983–1987)
קטגוריה:חברי הפרלמנט של הממלכה המאוחדת (1987–1992)
קטגוריה:בריטים שנולדו ב-1920
קטגוריה:בריטים שנפטרו ב-2006
גראוצ'ו מרקס

**ג'וליוס הנרי מרקס** (באנגלית: **Julius Henry "Groucho" Marx**; 2 באוקטובר 1890 – 19 באוגוסט 1977), הידוע יותר בשם הבמה שלו, **גְרָאוּצ'ו מרקס**, היה קומיקאי יהודי-אמריקאי, אשר עבד הן עם אחיו במסגרת האחים מרקס, והן באופן עצמאי.

## ביוגרפיה
מרקס היה בן שלישי למשפחה יהודית מגרמניה שהיגרה לניו יורק. גראוצ'ו מרקס ואחיו גדלו באפר איסט סייד מנהטן, תוך שהם סופגים השפעות של סביבת המהגרים האירים, הגרמנים והאיטלקים. משפחתם של האחים הייתה משפחה של אמנים, והוריהם עודדו את כישרונם מגיל מוקדם. גראוצ'ו ניגן בגיטרה.

סימני ההיכר החיצוניים של גראוצ'ו מרקס היו שפמו ומשקפיו. מרקס התפרסם בשל אופן דיבור מהיר ומתוחכם, בדיחות "גבוהות" והומור עצמי.

על פעילותו במסגרת האחים מרקס, בשנים 1949–1905 ראו בהרחבה בערך עליהם.

בשנת 1947 החלו האחים בפיתוח קריירות נפרדות. לאחר שהופיע בתוכנית רדיו עם בוב הופ החל גראוצ'ו להנחות חידון קומי בשם "אתה יכול להתערב על החיים שלך" ("You Bet Your Life") ששודר ברדיו בשנים 1947–1951 ובגרסה טלוויזיונית בשנים 1951–1961. החידון נחשב לפורץ דרך בתחום השעשועונים הטלוויזיוניים. בשנת 1959 פרסם גראוצ'ו את ספר זיכרונותיו "גראוצ'ו ואני" ובשנת 1964 ספר פרוזה בשם "זיכרונותיו של מאהב מדובלל".

על שמו קרוי "תסביך מרקס", המתבטא בגישה התואמת את הציטוט שלו: "אינני רוצה להיות חבר במועדון אשר יסכים לקבל אותי כחבר".

## קישורים חיצוניים

* 

* 
* 

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
גראוצ'ו
קטגוריה:שחקני קולנוע וטלוויזיה יהודים אמריקאים
קטגוריה:קומיקאים יהודים אמריקאים
קטגוריה:כותבי מכתבים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אישים שהונצחו בשדרת הכוכבים של הוליווד: רדיו
קטגוריה:אמריקאים ממוצא אלזסי-יהודי
קטגוריה:אמריקאים שנולדו ב-1890
קטגוריה:אמריקאים שנפטרו ב-1977
גיל ריבה

**גיל ריבה** (נולד ב-13 באוקטובר 1976) הוא עיתונאי ומגיש טלוויזיה ישראלי.

## ביוגרפיה
ריבה נולד וגדל ברעננה. אביו היה מהנדס ואמו הייתה בכירה בשב"כ. את שירותו בצה"ל עשה במשטרה הצבאית כמדריך כלואים. בגיל 21 גילה בבדיקה שגרתית כי נולד עם כליה אחת.

במחצית שנות התשעים השתלב בעולם העיתונות, בעיתון "צומת השרון". במהרה השתלב בעיתון "ידיעות אחרונות", בו כתב במשך שנים את טור הרכילות "שליחות קטלנית". במקביל, כתב את הטור "בשם האב" במוסף. כעבור שנים עבר לעיתון "מעריב", בו כתב את "שליחות ממלכתית", טור אישי פובליציסטי.

בשנת 2002 פנה ריבה לקריירה טלוויזיונית, כשהחל להנחות את "לימוזינה" בערוץ 10, לצד פינה בהגשת גלית גוטמן. בין מרואייניו הבולטים: לריסה טרימבובלר, יהודה משי זהב, יוסף פריצקי, דניאלה וייס ואביבה גרנות. בשנת 2004 החל ריבה להופיע בתוכנית הסאטירה "משחק מכור" ב"רשת" של הערוץ השני ובשנת 2005 חזר להגיש את העונה השלישית של "לימוזינה". בסוף 2005 הצטרף לצוות כתבי "אולפן שישי" של חדשות ערוץ 2 ככתב בידור וצבע. בשנת 2007 עלה ריבה בתוכנית ראיונות יומית "אישי עם גיל ריבה" בערוץ "הוט 3" של חברת הכבלים "הוט".

בשנת 2008 יצר סרט תיעודי, "אורנה בלי דץ", אודות אורנה דץ, אשר שודר ב"רשת", ערוץ 2. בשנת 2009 עלתה ב"רשת" תוכנית ראיונות נוספת של ריבה, "גיל ריבה עד הבית", בה מתארח בבתי דמויות מוכרות.

בשנת 2010 החל לשדר את תוכנית הבוקר "שניים בעשר" בערוץ המוזיקה 24, לצד דידי הררי. משנת 2011 עד לשנת 2013 ניהל הערוץ הים תיכוני). משנת 2012 לריבה תוכנית בשם "ארוחת ערב עם גיל ריבה" המבוססת על הפורמט הבריטי של ה-BBC (ערוץ 10). באפריל 2013 עזב ריבה את ערוץ 2, והצטרף למהדורת החדשות החדשה של ערוץ 10.

בדצמבר 2014 יצא הספר "הקוקיות של סבא" בהוצאת כנרת, הספר נכתב על ידי גיל ריבה ואמו תמר ריבה. ב-2021 יצא לאור בהוצאה עצמית ספרו "הרגלים מגונים". הוצאת הספר מומנה במימון המונים.

ב-18 במרץ 2018 פורסם ראיון שבו מראיין ריבה את ראש הממשלה אהוד אולמרט, ראיון ראשון לכלי התקשורת לאחר צאתו מהכלא.

## חיים אישיים
ריבה נשוי לרונית זק ולהם שלושה ילדים.

## קישורים חיצוניים

* 
* 
* 
* 

## הערות שוליים

קטגוריה:אנשי טלוויזיה ישראלים
קטגוריה:מנחי טלוויזיה ישראלים
קטגוריה:כתבי רכילות ישראלים
קטגוריה:סגל ידיעות אחרונות
קטגוריה:סגל מעריב
קטגוריה:סגל חברת החדשות
קטגוריה:משתתפי פעם בחיים
קטגוריה:ערוץ עשר: שדרנים, שחקנים ומנחים
קטגוריה:בוגרי בית ספר היובל (רעננה)
קטגוריה:בוגרי תיכון מור מטרו-ווסט רעננה
קטגוריה:ישראלים שנולדו ב-1976